Hawayein From Jab Harry Met Sejal Pritam Arijit Singh Mp3 [3.21 MB] | Music Hits Genre
Reviewed by Zulfikar on Monday December 10 2018 ★ 81 out of 97 based on 32 user ratings
Hawayein (Jab Harry Met Sejal) - Dynamix | Cover |Arijit Singh | Pritam|
• Haariya Mp3 Ayushman Khurana Buy PICKTOES Women Black Bellies Online at Low Prices in India - Paytmmall.com
PICKTOES Women Black Bellies
Top Selling Heels on PICKTOESMore HeelsBest sellers & Top Offers on PICKTOES Ek sien – toortsie.com
Maart 21, 2019 Maart 21, 2019 ~ Toortsie
Toe my dogter vyf jaar oud was, het ek hierdie boek vir haar gekoop. Ek sien.
Ek sien ‘n motorfiets, ‘n beursie en tiara, ‘n olifant, ‘n rooi robyn, ‘n lintjie vir jou hare; ‘n skilpadjie, ‘n vingerhoed, ‘n skoen en blaastrompet, ‘n waaier en ‘n strikdas, tien maskers vir die pret.
Ek sien ‘n kietsiekat, ‘n hartjie en vyf blare, wolke, nege sterre en twee poppe met geel hare; ‘n vlinder en ‘n groot wit voël, die golwe van die see, ‘n zebra en ‘n liniaal, ‘n blokkie met ‘n D.
Ek sien ‘n maanhaarleeu, ‘n harlekyn wat lag, en dan sien ek ‘n boerpampoen en katte – daar is ag; ‘n resiesperd en hobbelperd, ‘n skulpie uit die see, ‘n stewel en ‘n sekelmaan en ook die syfer 2.
Dit het ure se genot vir haar, haar boetas, haar mamma en ook haar oupas en oumas besorg.
Die boek bestaan uit groot foto’s, met raaisels waarin items is wat die skrywer sien en ons dan moet soek. Soms is iets diep weggesteek en moet ons behoorlik soek, ander items is baie makliker te vind.
Op die ou end gaan dit oor meer as net die regte item vind, dit gaan oor die saamwees, die aandag wat ouma en kleinkind aan mekaar gee, die nabyheid, want ons moet styf teen mekaar sit as ons saam in die boek soek, die gesels, want soms moet ouma verduidelik wat dit is, nuwe woordeskat, sommer net spontaan wees. Dit gaan oor die afgee van goedvoelhormone, die gevoel van behoort, die gevoel van liefgehê word. Die warmte van mekaar se liggaam voel. Die daarwees vir mekaar. Die gevoel van ek is belangrik.
Ag nee! Hier is dit al weer beurtkrag en ons kan nie TV kyk nie! Aaaagggg! Neeeee! WONDERLIK! Nou kan ons tyd maak vir mekaar. Kwaliteittyd. Liefdevolle tyd.
Hierdie boek sal sekerlik nie meer te koop wees nie, maar ek is seker daar is nog vele soortgelykes beskikbaar. Gaan soek dit en soek daai prentjies. Dis net te lekker.
Posted in Boeke en flieks,Toortsie en die kleinkinders
‹ PreviousEen malle oomblik
Next ›Toortsie en die beurtkrag
18 thoughts on “Ek sien”
Maart 21, 2019 om 7:29 vm
Hoe mooi beskryf jy daardie innige gemeensaamheid. Jou kinders en kleinkinders is bevoorreg!
Maart 21, 2019 om 7:55 vm
Ek ook! 😊❤️
Maart 21, 2019 om 10:47 vm
Ek stap eergister in ń winkeltjie in ons dorp in, Tant Grieta se winkel, en daar het sy ń boekrak vol stokou kinderboeke! So oud ek ken van hulle nie eers nie. Een van hierdie dae gaan ek myself daar neerplak en bietjie deurkyk. Jou kleinkinders is inderdaad bevoorreg met ń ouma soos jy, Toortsie.
Maart 21, 2019 om 11:04 vm
Aaag, jou kleinkinders ook ❤️
Maart 21, 2019 om 11:05 vm
Die kleinkinders geniet regtig die ou boeke. Ek het nog ‘n boek wat my ma vir my gekoop het wat ek stukkend gelees het. Daarná het my eie kinders dit oor en oor gelees en nou haal die kleinkinders hom ook uit tussen die ander boeke om te lees.
Maart 21, 2019 om 12:47 nm
Dis darem baie spesiaal, Toortsie!
Maart 21, 2019 om 12:58 nm
Dit is 😊❤️
Maart 21, 2019 om 2:40 nm
Ja, so het beurtkrag ook voordele. Ai, die saamwees van samesyn is so kosbaar. Baie dankie vir hierdie mooie blog!
Maart 21, 2019 om 2:45 nm
Maart 21, 2019 om 3:30 nm
Dis spesiaal Toortsie. Ek het nou onlangs sommerso ‘n bietjie geween toe ek sien dat die Huppelkindreeks weer uitgegee word. Hoekom het ek geween? Want my kleinkind praat nie Afrikaans nie.
Ai Hester, ek ween saam met jou.
Maart 21, 2019 om 4:45 nm
Dit is nou oulik! Ons gebruik ook beurtkrag tyd vir gesinstyd.
Maart 21, 2019 om 4:59 nm
Dis ‘n goeie roep. 😁
Maart 21, 2019 om 11:21 nm
Dink ek ook 😜
Maart 21, 2019 om 10:53 nm
Lekkerste tyd vir scrabble speel buite op die stoep, of my verf goedjies doen. Ek en my klein patatte lees ook graag, ek het so ń soek in die prentjie bybelstorie boek, hulle geniet dit erg baie.
Maart 22, 2019 om 7:02 vm
Ek moet ook scrabble uithaal. Dankie vir die wenk.
Maart 22, 2019 om 4:24 vm
Daar is niks so mooi en lekker soos kinderboeke en kleinkinders nie
Maart 22, 2019 om 7:03 vm
Nee, daar is nie. Die kombinasie is iets wat ‘n mens nie kan beskryf nie.